ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
30 เม.ย. 2558

อีกนิดเดียว SET จะต้องเผชิญสัญญาณลบจาก MACD หากหลุดแนวรับ 1,525 จุด   กลยุทธ์เลือก Selective Buy หุ้นที่จะ Outperform ตลาดช่วงนี้ คือหุ้นที่คาดว่าจะมีผลประกอบการงวด 1Q58 โดดเด่น VNG, TASCO, RCL และหุ้นผลประกอบการพลิกฟื้น กลุ่มพลังงาน PTT, PTTEP
มุมมองและการวิเคราะห์ : 
– SET Index ช่วงเช้าปรับลดลง 1% ตาม Sentiment ตลาดหุ้นในภูมิภาค ขณะที่ SET50 Index ปรับลงลด 1.15% แสดงให้เห็นว่าหุ้นในกลุ่ม Big Cap วันนี้ลงแรงกว่าหุ้นในกลุ่ม Mid และ Small Cap โดยเฉพาะหุ้นกลุ่มธนาคารฯ เป็นกลุ่มที่ดึงดัชนีลงมาถึง2.68 จุด เช่นเดียวกับหุ้นกลุ่มพลังงานและกลุ่ม ICT ที่ดึงให้ดัชนีลงมารวมกัน 4.4 จุด การปรับลดลงของกลุ่มธนาคารฯ นอกจากจะเป็นแรงขาย Sell on Fact ภายหลังการรายงานผลประกอบการแล้ว ยังมีเรื่องความกังวลต่อตัวเลข NPL ที่สูงขึ้น ความกังวลต่อแนวโน้มการเติบโตในอีก 3 ไตรมาสที่เหลือของปี 2558 ซึ่งบางส่วนถูกสะท้อนออกมาผ่านการปรับลดประมาณการณ์กำไรธนาคารฯหลายๆแห่ง ของ Consensus เหล่านี้ล้วนเป็นเหตุกดดันให้กลุ่ม ธ.พ. กดดันดัชนีต่อเนื่อง ซึ่งถัดจากนี้ต้องติดตามการรายงานผลประกอบการของภาค Real Sector อย่าง พลังงาน ปิโตรเคมี วัสดุฯ สื่อสาร และอื่นๆ  ซึ่งเริ่มมีการทยอยประกาศกันออกมาแล้ว โดยรวมยังคาดว่า กำไรสุทธิตลาดงวด 1Q58 ยังมีความเป็นไปได้ที่จะขึ้นแตะระดับ 2 แสนล้านบาท
– ฝ่ายวิจัยฯได้ทำการประมาณการหุ้นผลการดำเนินงานของหุ้นกลุ่ม Real Sector ซึ่งจะทยอยประกาศงบใน 1Q58 จากนี้ โดยสามารถสรุปหุ้นกลุ่มที่มีโอกาสปรับเพิ่มประมาณการ เริ่มจาก TOP ([email protected])  คาดการณ์ผลกำไรงวด 1Q58 พลิกกลับมาเป็นกำไรสุทธิกว่า 4.3 พันล้านบาท ซึ่งทำจุดสูงสุดของปี หลังจากขาดทุนในงวด 4Q57 กว่า 6.5 พันล้านบาท โดยได้รับแรงหนุนหลักมาจากสต็อกน้ำมันรวม LCM ที่พลิกกลับมาเป็นกำไร และค่าการกลั่นปรับขึ้นตามผลของฤดูกาล ทำให้กำไรสุทธิงวด 1Q58 จะสูงถึง 61% ของประมาณการเดิมทำให้มีโอกาสปรับเพิ่มประมาณการกำไรปี 2558 ขึ้น 44% ส่วน Fair Value ปรับเพิ่มจากเดิม 12.5%
แต่จากราคาหุ้นปัจจุบันได้สะท้อนพื้นฐานไปแล้ว จึงแนะนำเพียง ถือ รับเงินปันผล เท่านั้น ถัดมาคือ AP ([email protected]) คาดการณ์ผลกำไรงวด 1Q58 เติบโตถึง 92% yoy (แต่ลดลง 18% qoq) จากคาดการณ์บันทึกรายได้การขายอสังหาฯ ที่ 5.05 พันล้านบาท โดยส่วนใหญ่มาจากโครงการแนวราบถึง 90% สำหรับแนวโน้ม กำไรช่วงที่เหลือของปีคาดเติบโตมากขึ้นตาม Presale แนวราบ และจากคอนโดฯ ที่มีกำหนดสร้างเสร็จจะเริ่มโอนรวม 4 โครงการ และมีแนวโน้มปรับเพิ่มประมาณการปี 2558 เพื่อสะท้อนฐานกำไรที่คาดเติบโตต่อเนื่องเป็นขั้นบันได สำหรับหุ้นที่มีโอกาสปรับลดประมาณการลง คือ STEC ([email protected]) คาดการณ์กำไรสุทธิงวด 1Q58 ลดลง 18%QoQ และลดลง 7%YoY เนื่องจากงวด 1Q58 STEC เพิ่งได้รับงานก่อสร้างโรงไฟฟ้า SPP และยังอยู่ในช่วงของการเตรียมงาน จึงทำให้จังหวะการรับรู้รายได้ขาดช่วงไป ส่วนการเปิดประมูลโครงการทั้งภาครัฐและเอกชนล่าช้ากว่ากำหนด จึงต้องรองานประมูลที่น่าจะออกมาครึ่งปีหลัง ขณะที่ Gross Margin มีแนวโน้มลดลง จากการรับรู้รายได้งานที่มี margin ต่ำ ส่งผลให้มีความเสี่ยงต้องปรับประมาณการกำไรลง ฝ่ายวิจัยจึงแนะนำเพียง ถือ
– ภาพเทคนิคของ SET หลุดแนวรับสำคัญทั้ง 1,543 และ 1,533 จุด ทำให้มีความเสี่ยงที่ดัชนีจะลงต่อตาม Momentum ลงหลุด Low สำคัญ ดยมีแนวรับที่ 1,525 จุด หากลงต่ำกว่าจะเกิดสัญญาณหายนะ MACD ตัดเส้น Signal Line ลงมา ทำให้ดัชนีอาจไหลลงลากเลือด โดยมีแนวรับถัดไปที่ 1,508 จุด
 
กลยุทธ์การลงทุน Investment Tactic: 
– หุ้นที่คาดว่าจะมีผลประกอบการโดดเด่น VNG, RCL 
– หุ้นผลประกอบการฟื้นตัว มองพลังงานที่ยัง Laggards PTTEP, PTTGC 
– หุ้น PE ต่ำ และมี Story เด่น STPI, BJCHI  
– Portfolio Update : ASK, SPALI, STPI, BJCHI, PTTEP